༄༅། །དཔལ་ལྡན་ཟླ་བ་གྲགས་པའི་བསྟོད་པ་བུང་བའི་སྒྲ་དབྱངས་ཞེས་བྱ་བ་
པཎྜིཏ་དབྱངས་ཅན་དགའ་བས་མཛད་པ་བཞུགས་སོ། །
༄༅༅། །དཔལ་ལྡན་ཟླ་བ་གྲགས་པ་ལ་བསྟོད་པ་བུང་བའི་སྒྲ་དབྱངས་ཞེས་བྱ་བ།
ལྷག་པའི་ལྷ་མོ་དབྱངས་ཅན་མ་ལ་ཕྱག་འཚལ་ལོ། །ཚོགས་གཉིས་ཤར་རིའི་རྩེ་མོར་རབ་
སོན་ཞིང༌། །བརྩེ་བའི་དཀྱིལ་འཁོར་མ་ལུས་ཡོངས་སུ་རྫོགས། །མཁྱེན་པའི་དཀྱིལ་འཁོར་
ཀུན་ཏུ་ཁྱབ་པར་མཛད། །དཔལ་ལྡན་ཟླ་བ་གྲགས་པའི་ཞབས་ལ་འདུད། །ཁྱོད་ཉིད་འཁྲུངས་
ཚེ་ས་ཡང་རྣམ་དྲུག་གཡོས། །མཁའ་ལ་མེ་ཏོག་ཆར་ཆེན་ཅི་ཡང་བབས། །གནམ་ལ་རོལ་མོའི་
སིལ་སྙན་ཀུན་གྱིས་གང༌། །སྐྱེས་མཆོག་ཁྱེད་ལ་གུས་པས་ཕྱག་འཚལ་ལོ། །བསྟན་པའི་
མངའ་བདག་སྐྱེས་མཆོག་དམ་པ་ཁྱོད། །སྟོན་པ་གཉིས་པར་འབྱུང་བར་རབ་དགོངས་ནས། །
རྒྱལ་བས་མྱ་ངན་འདའ་ཚུལ་བསྟན་པར་ངེས། །རྒྱལ་བའི་རྒྱལ་ཚབ་ཁྱོད་ལ་ཕྱག་འཚལ་ལོ། །
མྱང་འདས་མཚན་མ་མེད་པའི་ནུབ་རི་ལ། །ཀུན་མཁྱེན་ཉི་མའི་དཀྱིལ་འཁོར་ནུབ་པའི་མཐར། །
སྨྲ་བའི་དབང་ཕྱུག་ཟླ་བ་གྲགས་པ་ཤར། །ལམ་སྟོར་ངལ་བ་ཐམས་ཅད་དབུགས་ཕྱུངས་ཤིག།
རྣམ་དག་ཚུལ་ཁྲིམས་འཛིན་མའི་དཀྱིལ་འཁོར་ལས། །ཐོས་བསམ་བསྒོམ་པའི་མེ་ཏོག་ལོ་
འབྲས་རྒྱས། །དགོས་འདོད་མ་ལུས་འབྱུང་བའི་དཔག་བསམ་གྱིས། །རེ་བ་ཐམས་ཅད་སྐོང་
མཛད་དེ་ལ་འདུད། །ཐུབ་པའི་བསྟན་པ་འཛིན་པ་མ་བྱུང་ཡང་། །ཕལ་ཆེར་རྒྱུ་སྐར་བཞིན་དུ་
འོད་མི་གསལ། །དམ་ཆོས་འོད་ཀྱིས་ཐམས་ཅད་གསལ་མཛད་པ། །ཀུན་མཁྱེན་ཟླ་བའི་
ཞབས་ལ༴། །མཁས་གྲུབ་ཕལ་ཆེ་འདི་དག་ནམ་མཁའ་འདྲ། །ཟབ་ཅིང་ཡངས་ཀྱང་ཟབ་
ཡངས་གསལ་བྱེད་མིན། །ཟབ་ཡངས་མཐའ་དག་གསལ་བར་བྱེད་པ་ལ། །འགྲན་པའི་ཟླ་
བྲལ་ཁྱོད་ལ་ཕྱག་འཚལ་ལོ། །མཁས་པའི་ཉི་མ་གྲངས་མེད་ཤར་གྱུར་ཀྱང༌། །ཁྱོད་མ་ཤར་ན་
མེ་ཁྱེར་ཁོ་ན་ཙམ། །ཕལ་ཆེར་རྟོག་པས་སྦྱར་བའི་དོན་ཙམ་ལ། །མཁས་པར་ཟད་ཀྱིས་ཟབ་
-12-

གསུང་ཐོར་བུའི་སྐོར་ལས། བསྟོད་ཚོགས་ཀྱི་རིམ་པ་བཞུགས། ༩༥༽
རྒྱས་དོན་ལ་མིན། །དཔལ་ལྡན་འཇིགས་མེད་ཟླ་བ་གྲགས་པ་ཁྱོད། །དགག་བསྒྲུབ་རིན་ཆེན་
ཁྲི་ལ་བཞུགས་ཙམ་གྱིས། །མ་སྒྲིམས་པར་ཡང་དངོས་པོ་ཐམས་ཅད་ཀྱི། །ངང་ཚུལ་སྨྲས་སུ་
བཅུག་པ་ཁྱོད་ལ་འདུད། །ཁྱོད་ཉིད་འཆད་པའི་ཚེ་ན་འཆད་པོ་གཞན། །ཕལ་ཆེར་མི་སྨྲའི་
བརྟུལ་ཞུགས་ཁོ་ན་འཛིན། །ཁྱོད་ཉིད་ལྗགས་ཀྱི་འདུ་བྱེད་བསྒྱུར་བ་ན། །གཞན་ལྕེ་སྐྱོད་པ་
ཙམ་ཡང་ག་ལ་ནུས། །ཁྱོད་ཉིད་ཆོས་ཀྱི་འཁོར་ལོ་བསྐོར་ཙ་ན། །དེ་ལས་ལྷག་པའི་ཆོས་ཀྱི་
སྒྲོན་མེ་གང༌། །མ་རིག་མུན་སེལ་ཀུན་མཁྱེན་ཉི་མ་ཡིས། །ཀུན་གསལ་ཁྱོད་ལ་སྤྱི་བོས་ཕྱག་
འཚལ་ལོ། །ཁྱོད་ཀྱི་ལེགས་བཤད་རིན་ཆེན་ཕྲེང་བ་ཡིས། །བློ་གསལ་མགུལ་པ་མཛེས་པར་
མཐོང་བ་ན། །བཤད་པ་གཞན་ལ་ནོར་བུ་མཆིང་བུ་ཡི། །རིན་ཐང་ཙམ་དུ་འཛིན་པའང་སུ་ཞིག་
ཡོད། །ཡན་ལག་བརྒྱད་དང་པའི་མཚོ་འགྲམ་དུ། །བླུན་པོ་བ་ཚའི་ཁྲོན་པ་རྐོ་བྱེད་ལྟར། །ཤིང་
རྟའི་སྲོལ་འབྱེད་ཁྱོད་ཀྱི་ལམ་མཆོག་ལ། །མི་འགྲོ་དེ་ནི་གཡང་ལ་མཆོང་བར་ཟད། །སྨྲ་བའི་
སེང་གེ་ཁྱོད་ཀྱིས་རྩོད་པའི་ཚེ། །རྒོལ་གཞན་ཀུན་ཝ་སྐྱེས་ཁོ་ན་ཉིད། །མར་མེའི་དཀྱིལ་འཁོར་
འབར་བར་མཆོང་བ་ཡི། །ཕྱེ་མ་ལེབ་དེ་དཔའ་བར་འགྲོའམ་ཅི། །མཁས་པར་བྱེད་པ་ལེགས་
ལྡན་འབྱེད་འདི་དག། ཁྱོད་ལ་རྩོད་པར་འདོད་པ་ཡ་མཚན་ཆེ། །མི་བཟད་འཐོར་རླུང་དྲག་པོའི་
མདུན་ཉིད་དུ། །ཤིན་ཏུ་སྲ་ཡང་སུ་ཡིས་ཚུགས་པར་ནུས། །ཁྱོད་དང་ཙནྡྲ་གོ་མི་རྩོད་པའི་ཚེ། །
དེ་ཡི་སྤོབས་པ་བཅིངས་པ་བཞིན་དུ་བྱས། །དེ་ཡིས་ལན་ནི་སྤྱན་རས་གཟིགས་དབང་ལ། །
མཚན་མོ་ཞུས་ནས་སང་ཉིན་ལེགས་པར་བཀླན། །ཉིད་ཀྱིས་རྗེས་སུ་བསྙགས་ནས་བལྟས་པ་
ཡིས། །འཇིག་རྟེན་མགོན་པོས་ཕག་ཏུ་སློབ་པ་གཟིགས། །མགོན་པོ་ཉེ་རིང་མ་མཛད་ཅེས་
གསོལ་པས། །ཐུགས་རྗེ་ཆེན་པོ་མཛུབ་རྐེར་ཞེས་སུ་གྲགས། །མཛུབ་མོ་བསྐུམ་པར་མ་ནུས་
ཚུལ་བསྟན་ཏེ། །སྐྱེ་བ་ལྔ་བརྒྱར་ཁྱོད་ནི་འཇམ་དཔལ་གྱིས། །རྗེས་བཟུང་གཞན་འདི་བདག་
གིས་ད་ལན་ཙམ། །དེས་ན་ཉེ་རིང་མེད་ཅེས་ལུང་བསྟན་མཛད། །མཐའ་དམག་རྒྱ་མཚོས་
-13-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན་བཞུགས།
འཕགས་ཡུལ་སྣུབ་འདོད་ཚེ། །རྡོ་ཡི་སེང་གེར་ཕྱག་གིས་རབ་བསྣུན་ནས། །རྟེན་འབྲེལ་
བསྒྲགས་པས་སེང་གེ་འབུམ་གྱུར་ཏེ། །གཡུལ་ལས་རྒྱལ་བར་མཛད་པ་ཁྱོད་ལ་འདུད། །རི་
མོར་བྲིས་པའི་རྒྱ་མཚོའི་བ་མོ་ལས། །བདུད་རྩི་འོ་མའི་རྒྱ་མཚོ་རབ་བཞོས་ནས། །དགེ་འདུན་
རྒྱ་མཚོའི་རེ་བ་སྐོང་མཛད་ཅིང༌། །མུ་གེའི་རྒྱ་མཚོ་ཟློག་པ་ཁྱོད་ལ་འདུད། །གཞུང་ལུགས་རྩོམ་
ཚེ་ཁྱོད་དང་འཇམ་པའི་དབྱངས། །གཟི་བརྗིད་ཁོ་ནའི་ཚུལ་གྱིས་ཐ་དད་ཙམ། །དེ་བཞིན་
ཚངས་པའི་བུ་མོ་དབྱངས་ཅན་ནི། །ཁྱོད་ལས་ལྷ་མོའི་མཚན་མས་ཐ་དད་ཙམ། །དགོས་དོན་
བལྟ་བས་མི་ངོམས་བཞིན་ལེགས་མ། །བསྡུས་དོན་ཕྲ་ཞིང་ཕྲ་བའི་རྐེད་སྐབས་ཅན། །ཚིག་
དོན་སྐྱེ་མཆེད་མཐའ་དག་ཡིད་འཕྲོག་མ། །ཉིད་ཀྱི་གཞུང་ལུགས་མཛེས་མའི་མཚན་ཉིད་
བཞིན། །མཁས་པ་ཀུན་གྱི་ཡིད་ཀྱི་རི་དྭགས་ཀུན། །ཀུན་ནས་འཛིན་པའི་རྒྱ་ཉིད་འདི་ཉིད་དེ། །
ལེགས་བཤད་བལྟ་བས་མི་ངོམས་འདི་མཐོང་ཚེ། །གཞུང་གཞན་ཉག་མོའི་མཛེས་པ་ཁོ་ནར
ཟད། །ཁྱོད་གཞུང་འཚམས་སྦྱོར་མཛེས་མའི་དྲི་ལན་གྱིས། །སིལ་སྙན་ཡིད་འཕྲོག་ཟློས་གར་
བསྒྱུར་བ་ན། །གཞུང་གཞན་འདི་དག་ཆོ་ངེས་འདེབས་པ་བཞིན། །རྣ་བ་འབིགས་པའི་ཚེར་མ་
ཁོ་ནར་ཟད། །ཉི་ཟླ་ལྟ་བུའི་གསལ་བ་རྣམ་གཉིས་ཀྱིས། །མདོ་རྒྱུད་མཛེས་མ་བརྒྱན་པ་མཐོང་
བའི་ཚེ། །གཞུང་གཞན་འདི་དག་རྒྱལ་བའི་བསྟན་པ་དག། ཤིན་ཏུ་སློད་པའི་ཆེད་དུ་ཆས་པ་
འདྲ། །དེ་སླད་ཁྱོད་ཀྱི་སྒྲ་མདོ་ཀུན་བཟང་དེ། །ཟླ་བ་བདུད་རྩི་ལྟ་བུར་རབ་མཐོང་ནས། །ཙནྡྲ་
གོ་མིས་རང་གི་སྒྲ་མདོ་ནི། །འདམ་ཆུ་ལྟ་བུར་ཁྲོན་པའི་ནང་དུ་དོར། །བསྟན་པ་རིན་ཆེན་བཤད་
པས་ཇི་དོར་བྱས། །སྒྲུབ་པ་དྲི་མ་མེད་པས་ཉམས་སུ་བླངས། །ད་ལྟ་བཞེད་དོན་ཐམས་ཅད་
ལྷུན་གྱིས་གྲུབ། །རྒྱལ་བའི་རྒྱལ་ཚབ་གཉིས་པ་ཁྱེད་ལ་འདུད། །ཡོན་ཏན་མ་ལུས་ཁྱོད་ལ་
འདུས་ནས་ནི། །སྐྱོན་རྣམས་མ་ལུས་འཁོར་བར་བཞག་པ་ཡིས། །ཆོས་ཀུན་ངོ་ཚས་སྐྱེངས་པ་
བཞིན་དུ་ནི། །ཆོས་ཉིད་སྟོང་པའི་ངང་དུ་བྲོས་པ་འདྲ། །དཔལ་མགོན་ཁྱོད་ཀྱི་གཟི་བརྗིད་མ་
-14-

གསུང་ཐོར་བུའི་སྐོར་ལས། བསྟོད་ཚོགས་ཀྱི་རིམ་པ་བཞུགས། ༩༥༽
བཟོད་པར། །ཉི་མ་ཟླ་བ་རྒྱུ་སྐར་བཅས་པ་རྣམས། །ནམ་མཁར་བྲོས་ཏེ་སྡོད་ཚུགས་མི་ཐུབ་
པར། །རྒྱུན་དུ་ཁྱོད་ལ་བསྐོར་བ་བྱེད་པ་འདྲ། །དེ་ལྟའི་སྙན་པ་རབ་ཏུ་སྒྲོག་པའི་ཕྱིར། །ཆུ་རླུང་
འདི་ཀུན་ཀུན་ཏུ་རྒྱུ་བ་བཞིན། །མེ་ནི་ཁྱོད་ཀྱི་རྣམ་ཐར་སྟོན་པ་བཞིན། །རྟག་ཏུ་གྱེན་དུ་འབར་
བ་ཁོ་ནར་ཟད། །ཡོན་ཏན་དྲི་བཟང་ཀུན་ཏུ་འཕྲོ་བ་དག། མཚོན་པའི་རླུང་ནི་ཕྱོགས་མཐའ་
ཐམས་ཅད་འཚོལ། །ཁྱོད་ཀྱི་ཕུན་ཚོགས་ཤོང་བར་མི་ནུས་ཤིང༌། །ནམ་མཁའ་འདི་དག་ཕ་
མཐའ་མེད་པར་བྲོས། །ཐོས་བསམ་རྒྱ་མཚོའི་ཕ་རོལ་སོན་གྱུར་ཏེ། །སྒོམ་པ་རིན་ཆེན་གླིང་ལ་
དབང་བསྒྱུར་བས། །འགྲོ་བའི་རེ་བ་མ་ལུས་སྐོང་མཛད་པའི། །ཡིད་བཞིན་ནོར་བུའི་དཔལ་
མངའ་ཁྱོད་ལ་འདུད། །སྡེ་སྣོད་ཆུ་གཏེར་ཆེན་པོའི་ཕ་རོལ་བརྒལ། །རྣམ་དག་རྒྱུད་སྡེ་བཞི་ཡི་
བང་རིམ་མཛེས། །རྣམ་གྲོལ་བྱང་ཆུང་ཆེན་པོའི་གོ་འཕངས་བརྙེས། །ལྷར་བཅས་འགྲོ་བའི་
དཔལ་མགོན་ཁྱོད་ལ་འདུད། །དབེན་གསུམ་མལ་དུ་རྡོ་རྗེའི་སྒྱུ་ལུས་སྐུ། །འོད་གསལ་མཛེས་
མའི་པདྨར་མཉམ་སྦྱར་བས། །བདེ་སྟོང་ཟུང་དུ་འཇུག་པའི་མཐར་ཐུག་བརྙེས། །:དངོས་གྲུབ་
ཀུན་གྱི་རྒྱ་མཚོ་[ཨེ། གྲུབ་ཐོབ་ཀུན་གྱི་རྒྱལ་པོ་]ཁྱོད་ལ་འདུད། །སྣོད་བཅུད་མ་ལུས་མཐའ་
དག་དཀྱིལ་འཁོར་གཟུགས། །དཔག་ཡས་ཡི་དམ་ལྷ་ཡི་ཞལ་ཡང་མཇལ། །ཡོན་ཏན་བུམ་པ་
གང་བྱོའི་ཚུལ་དུ་ཐོབ། །སྔགས་འཆང་ཀུན་གྱི་དབང་ཕྱུག་ཁྱོད་ལ་འདུད། །སྟོན་པ་ཐུབ་པ་ཆེན་
པོ་ཁྱོད་ཉིད་དེ། །རྡོ་རྗེ་འཆང་ཆེན་འདི་ན་སུ་ཞིག་ཡོད། །དག་དང་མ་དག་འགྲོ་བ་མ་ལུས་པའི། །
འདྲེན་མཆོག་ཁྱོད་ལ་སྤྱི་བོས་ཕྱག་འཚལ་ལོ། །བྱང་ཆུབ་མ་ཐོབ་བར་དུ་བདག་སྐྱབས་མཆི། །
མཆོད་པ་ཀུན་འབུལ་སྡིག་པ་ཐམས་ཅད་བཤགས།
།དགེ་ལ་ཡི་རང་ཆོས་འཁོར་མ་ལུས་
བསྐོར། །རྟག་པར་མྱ་ངན་མི་འདའ་བཞུགས་སུ་གསོལ། །དགེ་ཀུན་རྫོགས་པའི་བྱང་ཆུབ་
ཆེན་པོར་བསྔོ། །ཅེས་པ་འདི། རྗེ་བཙུན་གསང་བས་བྱིན་གྱིས་མཛད། །མདྒལཾ། །
1 བོ་དོང་ཨེའི་ཆོས་སྤྱོད།
-15-

༄